TIZI WEZZU– Yuweḍ ucennay aqbayli Amar Seghir ass n lḥedd deg Tizi Wezzu ɣer 74 n yiseggasen, ɣef wakken ay d-tenna, ass n letniyen, tmehla tadigant n yedles. Acennay ay yellan yettwassen s yisem n unaẓur n Amar Seghir, isem-nnes n tidet Amar Outoudert yernu ilul ass n 27 Ctembeṛ 1943 deg Tala n Tazart, taɣiwant n Yibudraren. Yebda isurifen-nnes imezwura deg umaḍal n tẓuri deg 1960, asmi ay t-id-iqeddem unaẓur Kamal Hamadi i Ccix Nuṛeddin yernu yeɛjeb-as i uneggaru-a ay t-yessadfen ad imahel d Ṛṛadyu Tis Snat.
Yura-d Amar Seghir azal n 30 n tezlatin i Terga Tis Snat yernu d Mohamed Medjdoub ay d-igan aẓawan i tezlatin-a, sakkin seg yimir-nni ay yeqleɛ Amar Seghir deg umecwaṛ ifazen deg ccna adzayri, d win aydeg ay imuhel ɣer yidis n Lḥaǧ Mḥemmed Lɛenqa, Ahmed Wahbi d Blaoui El Houari yernu yeqqel d acennay amsadur ay d-yessuffɣen azal n 12 n yiḍebsiyen (45 n tuzzyiwin) deg Lezzayer d Fṛansa.
Azmam-nnes d anesbaɣur yernu iḥuza-d deg-s acḥal n yisental ladɣa wid yeqqnen ɣer tmetti n yiseggasen n 60 d 70, gar-asen tayri n yimawlan, inig, abeḍḍu n tmettant d tegnit n tmeṭṭut taqbaylit.
Yeḥbes ucennay-a amecwaṛ-nnes anaẓuran deg 1976 deffir ma temmut yemma-s yernu yebda yettaḍen.
Yettwamḍel Amar Seghir deg yeɣrem-nnes n Tala n Tazart s weḥdaṛ n waṭas n medden. Yedda daɣ uwali Mohammed Bouderbali ɣer wexxam n umeṛḥum akken ad iɛezzi tawacult-nnes.
kab_Latn kab_Latn kab_Latn kab_Latn kab_Latn